भारतीय रियल एस्टेट जगत के इस सबसे प्रतिष्ठित अवार्ड के बारे में जानकारी देते हुए एमसीएचआई की अवॉर्ड कमेटी के चेयरमेन सुखराज नाहर ने बताया कि एनएससीआई में आयोजित गोल्डन पिलर अवॉर्ड्स समारोह में श्रीमती अमृता फडणवीस, महाराष्ट्र के उद्योग मंत्री सुभाष देसाई, आवास मंत्री प्रकाश मेहता, महानगर पालिका आयुक्त अजॉय मेहता, महारेरा के चेयरमेन गौतम चटर्जी, वरिष्ठ विधायक मंगल प्रभात लोढ़ा एवं राज के पुरोहित विशेष रूप से उपस्थिति थे। नाहर ने बताया कि प्रधानमंत्री के सपनों की आवास योजना अफॉर्डेबल हाउसिंग, मेक इन इंडिया, सीएसआर, ग्रीन बिल्डिंग, कंस्ट्रक्शन क्वालिटी, इंटीग्रेटेड़ टाउनशिप, महिला उद्यमी, लीगल व मीडिया आदि विभिन्न श्रेणियों सहित फाइनेंस, कंस्ट्रक्शन मटीरियल, इंटीरियर डिजाइनिंग, प्लानिंग आदि के लिए कुल 36 विशिष्ट अवॉर्ड् प्रदान किए गए। नाहर के मुताबिक इस आयोजन से यह साबित हुआ कि रियल एस्टेट रेगुलेटरी अधिनियम (रेरा) लागू होने के बाद रियल एस्टेट क्षेत्र की सकारात्मक ज्यादा छवि मजबूत हुई है एवं प्रतिबद्धता भी बढ़ी है।